SET ปิดเช้าลบ 1 จุด แพนิกงบ “บจ.” Q4/65 ต่ำคาด จับตาบ่ายลงต่อ
SET ปิดเช้าลบ 1 จุด กังวลผลประกอบการ บจ. ไตรมาส 4/65 ต่ำคาด ช่วงบ่ายคาดตลาดซึมตัวต่อ ให้แนวรับ 1,650, 1,635 ส่วนแนวต้านที่ 1,670 จุด
SET ปิดเช้าลบ 1 จุด กังวลผลประกอบการ บจ. ไตรมาส 4/65 ต่ำคาด ช่วงบ่ายคาดตลาดซึมตัวต่อ ให้แนวรับ 1,650, 1,635 ส่วนแนวต้านที่ 1,670 จุด
15 ก.พ. 2566

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้แกว่งตัวแคบ จากความกังวลผลประกอบการของบริษัทจดทะเบียน (บจ.) ไทยที่ออกมาต่ำกว่าคาด ทำให้นักลงทุนดักขายในกลุ่มที่แนวโน้มผลประกอบการจะยังไม่ค่อยดี
ขณะที่เงินเฟ้อสหรัฐที่ออกมาสูงกว่าคาดมีผลกระทบช่วงสั้น และมีผลต่อตลาดในช่วงจังหวะที่ผลประกอบการ บจ.ไม่ดี อย่างไรก็ดี คาดว่าเงินเฟ้อในเดือน ก.พ.-มิ.ย.66 จะชะลอลงตามแนวโน้มราคาน้ำมันดิบที่ปรับตัวลดลง เพราะในเดือน ก.พ.ของปีก่อนราคาน้ำมันดิบขึ้นไปสูงถึง 80-130 เหรียญ/บาร์เรล
สำหรับแนวโน้มตลาดหุ้นช่วงบ่ายคาดตลาดยังซึมตัว สัปดาห์นี้เป็นการประกาศผลประกอบการหุ้น บจ.ใหญ่ และสัปดาห์หน้าก็น่าจะประกาศงบครบทุกบริษัท พร้อมให้แนวรับ 1,650, 1,635 ส่วนแนวต้านที่ 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PQS มูลค่าการซื้อขาย 7,462.87 ล้านบาท ปิดที่ 8.05 บาท เพิ่มขึ้น 2.05 บาท
KBANK มูลค่าการซื้อขาย 1,410.06 ล้านบาท ปิดที่ 142.00 บาท ลดลง 0.50 บาท
DELTA มูลค่าการซื้อขาย 1,191.19 ล้านบาท ปิดที่ 906.00 บาท เพิ่มขึ้น 26.00 บาท
PTTEP มูลค่าการซื้อขาย 1,043.53 ล้านบาท ปิดที่ 158.00 บาท ลดลง 3.00 บาท
OR มูลค่าการซื้อขาย 1,040.36 ล้านบาท ปิดที่ 22.60 บาท เพิ่มขึ้น 1.00 บาท